
«Робототехнхика» үйірмесінің  2025-2026 жылдық есебі

                                                    Жетекшісі : Ертышпаев Е.Т.
Робототехника үйірмесі 2025–2026 оқу жылы барысында бекітілген жоспарға сәйкес жұмыс жүргізді. Үйірменің негізгі мақсаты – оқушылардың техникалық шығармашылығын дамыту, инженерлік ойлау қабілетін қалыптастыру, бағдарламалау және конструкторлық дағдыларын жетілдіру, заманауи технологияларға қызығушылығын арттыру.

Үйірмеде екі топ жұмыс жасады. Бірінші топта 14 оқушы, екінші топта 10 оқушы қамтылды. Сабақтар барысында оқушылар роботтарды құрастыру, бағдарламалау, датчиктермен жұмыс істеу, роботтарды түрлі тапсырмаларға бейімдеу бағыттарында білімдерін жетілдірді.

Өткізілген іс-шаралар
Математика, информатика және физика апталығы аясында 6-сынып оқушылары арасында робототехникадан жарыс ұйымдастырылды. Жарысқа әр сыныптан 2 оқушыдан қатысып, барлығы 6 оқушы өзара бақ сынасты. Қатысушылар роботтарды басқару және бағдарламалау бойынша тапсырмаларды орындап, өз шеберліктерін көрсетті.

Наурыз айында ұлттық құндылықтарды насихаттау және робототехника саласымен ұштастыру мақсатында көрме ұйымдастырылды. Көрмеде ұлттық ойын элементтері енгізілген роботтар таныстырылып, робототехника кабинетінде жасалған түрлі жобалар қойылды. Сонымен қатар 3D-принтер көмегімен асық үлгілері басылып шығарылып, келушілерге көрсетілді.

Мамыр айында мектеп үйірмелерінің апталығы аясында бастауыш сынып оқушылары арасында «Менің алғашқы роботым» атты байқау өткізілді. Байқауға 3–4-сынып оқушылары қатысып, өз қолдарымен түрлі материалдардан робот үлгілерін жасап ұсынды. Оқушылар шығармашылық қабілеттерін көрсетіп, техникалық жобалауға қызығушылық танытты.

Жарыстар мен жетістіктер
Жыл бойы үйірме мүшелері қалалық, облыстық және республикалық деңгейдегі жарыстарға белсенді қатысты.

Қалалық деңгейде:
· «Robotek Grand Tournament» жарысында Исмайлов Исламбек пен Бекмагамбетова Жания – І орын;

· «Robotek Grand Tournament» жарысында Бауыржанұлы Арсен – ІІ орын;

· Батырбек Сұлтан мен Шағдан Олжас – ІІ орын;

· Арзиева Арузат – ІІ орын.

Облыстық деңгейде:
· «Robotek Grand Tournament» жарысында Исмайлов Исламбек пен Бекмагамбетова Жания – І орын;

· «National Robotics Games» жарысында Исмайлов Исламбек – І орын;

· «TeenEngineers: программируй и создавай» робототехника сайысында Бауыржанұлы Арсен «Лабиринт» санаты бойынша ІІІ орын иегері атанды.

Республикалық деңгейде:
· Исмайлов Исламбек пен Бекмагамбетова Жания республикалық «Robotek Grand Tournament» жарысына қатысып, мектеп намысын қорғады.

Қорытынды
2025–2026 оқу жылында робототехника үйірмесі өз жұмысын нәтижелі атқарды. Үйірме мүшелері роботтарды құрастыру және бағдарламалау дағдыларын жетілдіріп қана қоймай, түрлі деңгейдегі жарыстарда жоғары нәтижелер көрсетті. Оқушылардың техникалық шығармашылыққа қызығушылығы артып, инженерлік ойлау қабілеттері дамыды. Келесі оқу жылында үйірме жұмысының аясын кеңейтіп, оқушыларды республикалық және халықаралық деңгейдегі жарыстарға дайындау жоспарлануда.

